**ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΣΤΑ ΠΛΑΙΣΙΑ ΤΟΥ ΕΡΓΟΥ “GIFT2.0 – Greece – Italy Facilities for Transport 2.0”**

**ΤΟΥ ΠΡΟΓΡΑΜΜΑΤΟΣ ΕΔΑΦΙΚΗΣ ΣΥΝΕΡΓΑΣΙΑΣ ΕΛΛΑΔΑ – ΙΤΑΛΙΑ 2007 – 2013 ΓΙΑ ΤΗ**

**«Διεξαγωγή σύνθετης μελέτης που αφορά τελική ανάλυση μεταφορικών αναγκών, προκαταρκτική μελέτη για κέντρο logictics φορτίων ελεγχόμενης θερμοκρασίας, και μελέτη ηλεκτρονικής πλατφόρμας για τη διαχείριση και την παροχή των υπηρεσιών του κέντρου logistics»**

**Αρ. Πρωτ.:1911**

**Πάτρα, 4 Σεπτεμβρίου2015**

Η Διοικητική Επιτροπή του Επιμελητηρίου Αχαΐας,

έχοντας υπόψη:

1. Τον Ν 2081 (ΦΕΚ/ Α-154/1992) τον Ν 3419(ΦΕΚ 297/Α/2005) Επιμελητηριακή Νομοθεσία όπως τροποποιήθηκε με το Ν 4314(ΦΕΚ 265/A /2014 ) και ισχύει
2. Τον Ν 4281 ΦΕΚ Α 160/8-8-2014 Μέτρα στήριξης και ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις.(καθιέρωση ενιαίου ηλεκτρονικού συστήματος δημοσίων συμβάσεων και άλλες διατάξεις)
3. Το ΠΔ 118 (2007 ) ΚΠΔ Κανονισμός Προμηθειών Δημοσίου
4. Την από 508/24-2-2015 απόφαση της Διοικητικής επιτροπής (έγκριση κανονισμού προμηθειών Επιμελητηρίου Αχαΐας ).
5. Tην αρ πρωτ 22015/27-2-2015 με ΑΔΑ: 6Δ9Ξ465ΦΘΘ-ΚΙΖ απόφαση του Υπουργού Ανάπτυξης για μετάθεση της ημερομηνίας έναρξης εφαρμογής του ΕΣΗΔΗΣ.
6. Το τεχνικό δελτίο του έργου “GIFT2.0 – Greece – Italy Facilities for Transport 2.0”
7. Τον εγκεκριμένο Προϋπολογισμό Οικονομικού Έτους 2015 του Επιμελητηρίου Αχαΐας.
8. την με αριθμ. 518/3-8-2015 απόφαση της ΔΕ του Επιμελητηρίου Αχαΐας

προσκαλεί τα ενδιαφερόμενα μέρη να υποβάλλουν εκδήλωση ενδιαφέροντος για την «ΔΙΕΞΑΓΩΓΗ ΣΥΝΘΕΤΗΣ ΜΕΛΕΤΗΣ ΠΟΥ ΑΦΟΡΑ ΤΕΛΙΚΗ ΑΝΑΛΥΣΗ ΜΕΤΑΦΟΡΙΚΩΝ ΑΝΑΓΚΩΝ, ΠΡΟΚΑΤΑΡΚΤΙΚΗ ΜΕΛΕΤΗ ΓΙΑ ΚΕΝΤΡΟ LOGICTICS ΦΟΡΤΙΩΝ ΕΛΕΓΧΟΜΕΝΗΣ ΘΕΡΜΟΚΡΑΣΙΑΣ, ΚΑΙ ΜΕΛΕΤΗ ΗΛΕΚΤΡΟΝΙΚΗΣ ΠΛΑΤΦΟΡΜΑΣ ΓΙΑ ΤΗ ΔΙΑΧΕΙΡΙΣΗ ΚΑΙ ΤΗΝ ΠΑΡΟΧΗ ΤΩΝ ΥΠΗΡΕΣΙΩΝ ΤΟΥ ΚΕΝΤΡΟΥ LOGISTICS» στα πλαίσια του έργου “GIFT2.0 – Greece – Italy Facilities for Transport 2.0” του Προγράμματος Εδαφικής Συνεργασίας Ελλάδα – Ιταλία 2007 – 2013.

## 1. ΑΝΤΙΚΕΙΜΕΝΟ ΤΟΥ ΕΡΓΟΥ GIFT2.0

Το Επιμελητήριο Αχαΐας συμμετέχει ως εταίρος στο έργο “GIFT2.0 – Greece – Italy Facilities for Transport 2.0” του Προγράμματος Εδαφικής Συνεργασίας Ελλάδα – Ιταλία 2007 – 2013.

Ο Γενικός στόχος του έργου GIFT 2.0 είναι ο εννιαίος τρόπος πρόσβασης σε πληροφορίες, δεδομένα, εισιτήρια και διελεύσεις σε πραγματικό χρόνο για όλα τα λιμάνια, αεροδρόμια, τρένα, πλοία κλπ για τις περιοχές παρέμβασης.

Στόχος του έργου επίσης είναι η παροχή διευκολύνσεων σε όσους διέρχονται των περιοχών παρέμβασης ώστε να εντοπίζουν με εννιαίο τρόπο την επιθυμητή πληροφορία. Το μέσο επίτευξης των στόχων αυτών είναι η αξιοποίηση των τεχνολογιών πληροφορικής και επικοινωνιών.

Ο απώτερος σκοπός του έργου είναι η επίδειξη ενός τρόπου ανάπτυξης της περιοχής Αδριατικής – Ιονίου αξιοποιώντας μια πολυεπίπεδη προσέγγιση μέσα από την κοινή διαχείριση υποδομών και υπηρεσιών, αναδεικνύοντας νέους δρόμους κυκλοφορίας, βελτιστοποιώντας την πρόσβαση και μειώνοντας τα κόστη μεταφοράς.

Τα βασικά αποτελέσματα / παραδοτέα του έργου είναι:

1. Ολοκληρωμένο Πληροφοριακό Σύστημα εδάφους – αέρα – θάλασσας 2.0 (μοντέλο trivago)
2. Πιλοτικές Περιπτώσεις για μεταφορά φορτίων και ανθρώπων.
3. εκπαιδευτικά εργαλεία
4. ανάδειξη και τοποθέτηση της περιοχής Αδριατικής – Ιονίου ως μια πλήρως προσβάσιμη περιοχή.
5. Σχεδιασμός και ανάπτυξης εννιαίου συστήματος εισιτηρίου.

Το έργο αποτελείται από τα εξής **Πακέτα Εργασίας**:

**WP1**: Διακρατική διαχείριση έργου και χρηματοοικονομική διαχείριση

**WP2**: Πληροφόρηση & Επικοινωνία

**WP3**: Καταγραφή και ανάλυση Υφιστάμενης κατάστασης

**WP4**: Πιλοτικές Περιπτώσεις Μεταφοράς Φορτίων

**WP5**: Πιλοτικές Περιπτώσεις Μεταφοράς Ανθρώπων

**WP6**: Εκπαίδευση και κατάρτιση.

Στο έργο GIFT2.0 συμμετέχουν 10 εταίροι από τις δύο χώρες, Ελλάδα και Ιταλία, ως ακολούθως:

| **Τύπος** | **Ονομασία εταίρου** | **Χώρα** |
| --- | --- | --- |
| LP | Περιφέρεια Απουλίας | ΙΤΑΛΙΑ |
| P2 | Μητροπολιτικός Δήμος του Μπάρι | ΙΤΑΛΙΑ |
| P3 | Πανεπιστήμιο του Σαλέντο | ΙΤΑΛΙΑ |
| P4 | Επιμελητήριο του Μπάρι | ΙΤΑΛΙΑ |
| P5 | INNOPOLIS – Κέντρο Καινοτομίας και Πολιτισμού | ΕΛΛΑΔΑ |
| P6 | Περιφέρεια Δυτικής Ελλάδας | ΕΛΛΑΔΑ |
| P7 | Πανεπιστήμιο Πατρών | ΕΛΛΑΔΑ |
| P8 | Επιμελητήριο Ιωαννίνων | ΕΛΛΑΔΑ |
| **P9** | **Επιμελητήριο Αχαΐας** | **ΕΛΛΑΔΑ** |
| P10 | Επαρχία Μπαρλέτα – Άνδρια - Τράνι | ΙΤΑΛΙΑ |

Οι εταίροι χρηματοδοτούνται στο 75% του προϋπολογισμού τους από το ΕΤΠΑ - Ευρωπαϊκό Ταμείο Περιφερειακής Ανάπτυξης (ERDF) και το 25% καλύπτεται από Εθνικούς πόρους.

## 2. ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ

Στόχος της Αναθέτουσας Αρχής είναι να διερευνήσει το πλαίσιο λειτουργίας διαμετακομιστικών κέντρων του εξωτερικού για τη μεταφορά φορτίων υπό ελεγχόμενη θερμοκρασία. Για το σκοπό αυτό, το Επιμελητήριο Αχαΐας θέλει να εξετάσει τον τρόπο λειτουργίας δύο τέτοιων κέντρων logistics του εξωτερικού, στη **Verona της Ιταλίας (Interporto Quadrante Europa)** και στο **Perpignan της Γαλλίας (Perpignan Saint-Charles International)**.

Το **Interporto Quadrante Europa** βρίσκεται μεταξύ των αυτοκινητόδρομων Brenner (με κατεύθυνση βορρά - νότου) και Serenissima (κατεύθυνση δύση - ανατολή), καθώς και πλησίον αντίστοιχων σιδηροδρομικών γραμμών, και εκτείνεται σε μια έκταση 2.500.000 τ.μ.

Το Quadrante Europa είναι ένα οργανωμένο και ολοκληρωμένο σύστημα παροχής υπηρεσιών logistics που λειτουργεί στο υψηλότερο επίπεδο αποδοτικότητας και ορθής οικονομικής διαχείρισης και μπορεί πραγματικά να οριστεί ως «Πάρκο Logistics» εντός του οποίου υπάρχουν 100 εταιρείες και εργάζονται (άμεσα και έμμεσα) 10.000 άνθρωποι. Το Interporto μπορεί να θεωρηθεί ως μοναδική στο είδος της υποδομή logistics καθώς υποστηρίζει 3 κύριες κατηγορίες λειτουργίας: παραγωγικές δραστηριότητες (loaders), forwarding agents και logistics operators.

Το Quadrante Europa διασυνδέει τα διάφορα είδη μεταφοράς (σιδηροδρομικές, οδικές και αεροπορικές μεταφορές),ομαδοποιεί κυκλοφοριακές ροές και παρέχει πρόσβαση σε ευρωπαϊκούς διαδρόμους μεταφορών. Δεδομένου ότι είναι πλήρως διασυνδεδεμένο με το τηλεπικοινωνιακό σύστημα, μπορεί να προσφέρει υπηρεσίες μετάδοσης δεδομένων, τηλεφωνικές υπηρεσίες, υποστήριξη βίντεο και πρόσβαση σε διεθνείς βάσεις δεδομένων, παρέχοντας έτσι ολοκληρωμένες ποιοτικές υπηρεσίες logistics.

To **Saint-Charles International** ιδρύθηκε το 1970 και βρίσκεται στο Perpignan της Γαλλίας, νότια της Μασσαλίας στα σύνορα Γαλλίας – Ισπανίας. Από το 1990 έχει αναγνωριστεί ως ένας από τους 10 σημαντικότερους κόμβους πολυτροπικών μεταφορών με Ευρωπαϊκό προσανατολισμό (αναφορά Daubresse 1997).

Μέχρι εκείνη τη στιγμή λειτούργησε 100% με ιδιωτική χρηματοδότηση, όμως η αναγνώριση αυτή του επέτρεψε να επωφεληθεί από τη στήριξη Ευρωπαϊκών προγραμμάτων όπως το Interreg και έτσι προοδευτικά να εξασφαλίσει κλιματισμό και εξοπλισμό ψύξης σε όλες τις επιχειρήσεις που φιλοξενούσε (200.000 m2 αποθηκευτικών χώρων).

Αποτελεί τμήμα της Πλατφόρμας Platform Multimodal Pyrenees Mediterrannée (MP2) που είναι η πρώτη ευρωπαϊκή πλατφόρμα μάρκετινγκ, μεταφορών και logistics με δυναμικότητα 1.500.000 τόνους επεξεργασμένων φρούτων και λαχανικών ετησίως και 1,6 δις ευρώ κύκλο εργασιών.

Αυτή η πλατφόρμα, διακρίθηκε το 2010 για τις περιβαλλοντικά ορθές λύσεις της και την υλικοτεχνική της υποστήριξη. Είναι μοναδική στον τομέα της, καθώς συγκεντρώνει διάφορα μεταφορικά μέσα που βρίσκονται σε απόσταση 12 έως 50 χιλιόμετρα, όπως:

* το σιδηροδρομικό δίκτυο Cerberus που συνδέεται με το αντίστοιχο Ισπανικό δίκτυο Port-Bou
* το αεροδρόμιο Perpignan με διασύνδεση μεταφοράς φορτίων με Ασία και Αφρική
* το οδικό /σιδηροδρομικό δίκτυο Le Boulou 8 χιλιόμετρα από τα σύνορα Γαλλίας-Ισπανίας
* Το λιμανι Port-Vendres που αποτελεί το δεύτερο μεγαλύτερο Γαλλικό Μεσογειακό λιμάνι για τη μεταφορά φρούτων
* και το Οικονομικό Πάρκο Rivesaltes Mediterranean Company Space με πάνω από 100 εκτάρια αφιερωμένα στις βιομηχανικές δραστηριότητες και τις υπηρεσίες logistics και κοντά στις σιδηροδρομικές, οδικές και αεροπορικές υποδομές

Ο Ανάδοχος θα κληθεί να ταξιδέψει στα δύο συγκεκριμένα κέντρα πολυτροπικών μεταφορών, να διοργανώσει και να πραγματοποιήσει επισκέψεις μελέτης μαζί με στελέχη της ομάδας έργου του Επιμελητηρίου Αχαΐας (τα μέλη της ομάδας έργου του Επιμελητηρίου θα ταξιδέψουν με δαπάνη της Αναθέτουσας Αρχής), ώστε να διερευνήσει θέματα υποδομών και υπηρεσιών και να καταγράψει τις εφαρμοζόμενες λύσεις.

Ενδεικτικά στοιχεία που θα πρέπει να διερευνηθούν είναι τα εξής:

Χαρτογράφηση υποδομών:

* Σιδηροδρομικές υποδομές – εθνικά δίκτυα & διεθνείς κόμβοι & διασυνδέσεις
* Θαλάσσιοι λιμένες, τερματικοί σταθμοί ενδοχώρας, διαμετακομιστικοί σταθμοί (dry ports)
* Διεθνείς αυτοκινητόδρομοι
* Κέντρα εφοδιαστικής αλυσίδας
* Πληροφοριακά συστήματα διασύνδεσης συστημάτων μεταφορών

Χαρτογράφηση υπηρεσιών:

* Τύποι υπηρεσιών μεταφοράς
* Επισκόπηση των συνδέσεων σχέσεις, προέλευσης / προορισμού, στάσεις
* Δυναμικότητα μεταφορικών μέσων

Επιπλέον στην μελέτη θα ενσωματωθούν:

Αναλύσεις μεταφορικών αναγκών Αχαΐας

Προτάσεις & καλές πρακτικές

Αναλύσεις SWOT & PEST κλπ

Τα ανωτέρω στοιχεία μαζί με άλλα που δύναται να υποδειχθούν από την Αναθέτουσα Αρχή κατά τη διαδικασία συμβασιοποίησης, θα πρέπει να συλλεχθούν, αξιολογηθούν και μελετηθούν από τον Ανάδοχο ώστε να αποτελέσουν τμήμα της ζητούμενης μελέτης.

## 3. ΓΕΝΙΚΟΙ ΟΡΟΙ ΠΡΟΣΚΛΗΣΗΣ

### 3.1 Χρονοδιάγραμμα Υλοποίησης έργου

Ο χρόνος υλοποίησης του Έργου ορίζεται από την ημερομηνία υπογραφής της Σύμβασης ως τις **16 Νοεμβρίου 2015**. Σε περίπτωση παράτασης του έργου GIFT2.0 από την Διαχειριστική Αρχή του προγράμματος ETCP GR-IT 2007-2013 θα παρατηθεί αντιστοίχως και ο χρόνος υλοποίησης του έργου.

Εντός του χρονοδιαγράμματος υλοποίησης, δύναται να ορισθούν σημεία ελέγχου προόδου υλοποίησης κατά την κατάρτιση της σύμβασης.

### 3.2 Τόπος Υλοποίησης - Παράδοσης Έργου

Η υλοποίηση του έργου θα πρέπει να λάβει χώρα και στις υπό διερεύνηση διαμετακομιστικές μονάδες δηλαδή στη Verona της Ιταλίας και στο Perpignan της Γαλλίας, όπου ο Ανάδοχος θα διοργανώσει και θα υλοποιήσει επισκέψεις μελέτης.

Ο Ανάδοχος θα πρέπει να παραδώσει τη ζητούμενη μελέτη στο χώρο της Αναθέτουσας Αρχής και εντός της προθεσμίας που θα καθορίζεται από τη Σύμβαση.

### 3.3 Διαδικασία παραλαβής Έργου

Η παράδοση του Έργου από τον Ανάδοχο και η παραλαβή, ενδιάμεσες και τελική του Έργου από την Αναθέτουσα Αρχή, γίνονται υποχρεωτικά μέσα στις προθεσμίες που θα οριστούν στη Σύμβαση.

Αν σε ενδιάμεση παραλαβή διαπιστωθεί μη τήρηση των προδιαγραφών που έχουν τεθεί, τότε η Αναθέτουσα υποβάλει παρατηρήσεις στον Ανάδοχο για διορθωτικές ενέργειες. Εφ’ όσον διαπιστωθεί παράλειψη διορθωτικών ενεργειών ή πρόθεση παραπλάνησης της αναθέτουσας αρχής, τότε η Αναθέτουσα. μπορεί να εισηγηθεί την έναρξη των διαδικασιών για την κήρυξη του Αναδόχου ως έκπτωτου.

### 3.4 Προϋπολογισμός Έργου

Ο προϋπολογισμός του Έργου ανέρχεται στο ποσό των δεκατεσσάρων χιλιάδων ευρώ (14.000,00 €) μη συμπεριλαμβανομένου ΦΠΑ 23%. **Προϋπολογισμός συμπεριλαμβανομένου του ΦΠΑ: 17.220,00 €.** Ο αναλογών ΦΠΑ είναι 3.220,00 €.

Στο ποσό αυτό περιλαμβάνονται τα κάθε είδους έξοδα και δαπάνες του Αναδόχου για την εκτέλεση του έργου.

Ο τρόπος καταβολής του συμβατικού τιμήματος θα συμφωνηθεί από κοινού µε τον Ανάδοχο στο συμβατικό κείμενο.

Ο ανωτέρω προϋπολογισμός βαρύνει τις πιστώσεις του έργου “GIFT2.0 Greece – Italy Facilities for Transport 2.0 ” του προγράμματος Ευρωπαϊκής Εδαφικής Συνεργασίας Ελλάδα - Ιταλία 2007 -2003 και συγκεκριμένα τη κατηγορία δαπάνης «Εξωτερική εμπειρογνωμοσύνη και υπηρεσίες»

### 3.5 Στοιχεία Αναθέτουσας Αρχής

Αναθέτουσα αρχή είναι το Επιμελητήριο Αχαΐας

- Διεύθυνση έδρας του Επιμελητηρίου Αχαΐας: οδός Μιχαλακοπούλου 58, Τ.Κ. 26221, Πάτρα.

- Τηλέφωνο: 00 30 2610 277779

- Fax: 00 30 2610 276519

- E-mail: [projects@e-a.gr](mailto:projects@e-a.gr)

### 3.6 Τόπος και χρόνος υποβολής προσφορών

Οι υποψήφιοι πρέπει να υποβάλουν τις προσφορές τους, σύμφωνα με τα οριζόμενα στην παρούσα Διακήρυξη το αργότερο μέχρι την **Πέμπτη 17/9/2015 και ώρα 14.00** στην έδρα της αναθέτουσας αρχής, οδός Μιχαλακοπούλου 58, Τ.Κ. 26221, Πάτρα.

Προσφορές που θα κατατεθούν μετά την παραπάνω ημερομηνία και ώρα, δεν αποσφραγίζονται αλλά επιστρέφονται ως εκπρόθεσμες.

Όλες οι εκδηλώσεις ενδιαφέροντος - προσφορές ακόμα και αυτές που θα υποβληθούν ταχυδρομικά, θα ληφθούν υπόψη μόνο αν φθάσουν στην Υπηρεσία την καταληκτική ημερομηνία υποβολής προσφορών, διαφορετικά δεν θα ληφθούν υπόψη. Η πιστοποίηση του χρόνου υποβολής-παραλαβής της προσφοράς αποδεικνύεται με τον αριθμό πρωτοκόλλου της υπηρεσίας.

Ο κλειστός φάκελος να φέρει την ένδειξη:

***«Να μην ανοιχθεί από την ταχυδρομική υπηρεσία ή τη γραμματεία****»*

«ΣΤΟΙΧΕΙΑ ΤΟΥ ΥΠΟΨΗΦΙΟΥ»

ΕΡΓΟ: «Διεξαγωγή σύνθετης μελέτης που αφορά τελική ανάλυση μεταφορικών αναγκών, προκαταρκτική μελέτη για κέντρο logictics φορτίων ελεγχόμενης θερμοκρασίας, και μελέτη ηλεκτρονικής πλατφόρμας για τη διαχείριση και την παροχή των υπηρεσιών του κέντρου logistics» στα πλαίσια του έργου ΣΤΑ ΠΛΑΙΣΙΑ ΤΟΥ ΕΡΓΟΥ “GIFT2.0 – Greece – Italy Facilities for Transport 2.0”

AΝΑΘΕΤΟΥΣΑ ΑΡΧΗ: Επιμελητήριο Αχαΐας

Αρ. Πρόσκλησης: …/…………………

Για περισσότερες πληροφορίες οι ενδιαφερόμενοι μπορούν να επικοινωνούν με τον κ. Κωνσταντίνο Γιωτόπουλο στο τηλ.: 2610 277779.

### 3.7 Διαδικασία Ανάθεσης

Η διαδικασία της κατακύρωσης και ανάθεσης είναι η **πλέον συμφέρουσα από τεχνο-οικονομική άποψη προσφορά**.

Κριτήρια ανάθεσης είναι ο συνδυασμός της τεχνικής επάρκειας του δικαιούχου (εμπειρία – προφίλ και ομάδα έργου) και η οικονομική προσφορά του.

Η αξιολόγηση θα γίνει με κριτήριο ανάθεσης την **πλέον συμφέρουσα από τεχνο-οικονομική άποψη προσφορά**. Για την επιλογή της συμφερότερης Προσφοράς η αρμόδια Επιτροπή θα προβεί στα παρακάτω:

* Αξιολόγηση και βαθμολόγηση τεχνικής επάρκειας του δικαιούχου (εμπειρία – προφίλ και ομάδα έργου)
* Αξιολόγηση των οικονομικών προσφορών
* Κατάταξη των προσφορών για την τελική επιλογή της συμφερότερης Προσφοράς με βάση τον ακόλουθο τύπο :

Λi = 80 \* ( Βi / Βmax ) + 20 \* (Kmin/Ki)

όπου:

Βmax η συνολική βαθμολογία που έλαβε η καλύτερη Τεχνική Προσφορά

Βi η συνολική βαθμολογία της Τεχνικής Προσφοράς i

Kmin το συνολικό κόστος της Προσφοράς με τη μικρότερη τιμή

Κi το συνολικό κόστος της Προσφοράς i

Λi το οποίο στρογγυλοποιείται στα 2 δεκαδικά ψηφία.

Επικρατέστερη είναι η Προσφορά με το μεγαλύτερο Λ.

## 4. ΕΙΔΙΚΟΙ ΟΡΟΙ ΠΡΟΣΚΛΗΣΗΣ

### 4.1 Δικαίωμα Συμμετοχής

Δικαίωμα συμμετοχής στο Διαγωνισμό έχουν φυσικά ή νομικά πρόσωπα ή Ενώσεις φυσικών ή/και νομικών προσώπων καθώς και Συνεταιρισμοί.

Οι υποψήφιοι θα πρέπει να πληρούν τους όρους που καθορίζονται στις παραγράφους 4.2 Δικαιολογητικά Συμμετοχής και 4.3 Ελάχιστες προϋποθέσεις συμμετοχής– κριτήρια αξιολόγησης - βαθμολόγηση.

### 4.2 Δικαιολογητικά Συμμετοχής

Για τη συμμετοχή στον διαγωνισμό, ο κάθε διαγωνιζόμενος οφείλει να προσκομίσει ένα φάκελο μέσα στον οποίο θα υπάρχουν 2 κλειστοί φάκελοι και συγκεκριμένα: **φάκελος Α (Δικαιολογητικά)** και **Β (Οικονομική Προσφορά)**. Ειδικότερα:

**Ο φάκελος Α περιέχει τα δικαιολογητικά συμμετοχής (τα δικαιολογητικά πρέπει να είναι αριθμημένα και τοποθετημένα σύμφωνα με την κάτωθι σειρά):**

α. Αίτηση Συμμετοχής, σύμφωνα με το υπόδειγμα του Παραρτήματος Α’.

β. Υπεύθυνη δήλωση της παρ. 4 του άρθρου 8 του ν. 1599/1986 (ΦΕΚ 75/Α), όπως εκάστοτε ισχύει, στην οποία:

1. Να αναγράφονται τα στοιχεία του διαγωνισμού στον οποίο συμμετέχουν.
2. Να δηλώνεται ότι, μέχρι και την ημέρα υποβολής της προσφοράς τους, δεν έχουν καταδικασθεί με αμετάκλητη απόφαση για κάποιο αδίκημα από τα αναφερόμενα στην περίπτωση (1) του εδαφίου α’ της παρ. 2 του άρθρου 6 του Π.Δ.118/2007, δεν τελούν σε κάποια από τις αναφερόμενες στην περίπτωση (2) του εδαφίου α’ της παρ. 2 του άρθρου 6 του Π.Δ.118/2007 καταστάσεις, είναι φορολογικά και ασφαλιστικά ενήμεροι ως προς τις υποχρεώσεις τους της περίπτωσης (3) του εδαφίου α’ της παρ. 2 του άρθρου 6 του Π.Δ.118/2007, είναι εγγεγραμμένοι στο οικείο Επιμελητήριο, σύμφωνα με τα οριζόμενα στην περίπτωση (4) του εδαφίου α’ της παρ. 2 και στην περίπτωση (3) του εδαφίου β’ της παρ. 2 του άρθρου 6 του Π.Δ.118/2007, δεν τελούν σε κάποια, από τις αναφερόμενες στην περίπτωση (2) του εδαφίου γ’ της παρ. 2 του άρθρου 6 του Π.Δ.118/2007, κατάσταση.

γ. Επαγγελματικό προφίλ των νομικών προσώπων ή βιογραφικό σημείωμα για φυσικά πρόσωπα και ομάδες φυσικών προσώπων.

δ. Λίστα έργων και βεβαιώσεις εμπειρίας και όποιο άλλο δικαιολογητικό τεκμηριώνει τα προβλεπόμενα για τον υποψήφιο ανάδοχο, σύμφωνα με το άρθρο 5 της παρούσης.

ε. Λίστα μελών ομάδας έργου, στην οποία να αναφέρονται το Ονοματεπώνυμο του κάθε μέλους, η θέση – ρόλος του φυσικού προσώπου στην ομάδα έργου, το επίπεδο σπουδών του και τα χρόναι εμπειρίας.

|  |  |  |  |  |
| --- | --- | --- | --- | --- |
| **Α/Α** | **Ονοματεπώνυμο Μέλους Ομάδας Έργου** | **Θέση στην Ομάδα Έργου** | **Σπουδές** | **Χρόνια Εμπειρίας** |
|  |  |  |  |  |
|  |  |  |  |  |
|  |  |  |  |  |

στ. Βιογραφικά σημειώματα του Υπεύθυνου Έργου και του Αναπληρωτή Υπεύθυνου Έργου και των υπολοίπων μελών της ομάδας έργου.

ζ. Λοιπά στοιχεία

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

**Ο φάκελος Β περιέχει την Οικονομική Προσφορά:**

Ο φάκελος της Οικονομικής προσφοράς θα πρέπει, με ποινή αποκλεισμού, να περιέχει την οικονομική προσφορά του προσφέροντος σύμφωνα το υπόδειγμα του Παραρτήματος Β της παρούσης.

Επίσης, επί ποινή αποκλεισμού η οικονομική προσφορά του υποψηφίου αναδόχου δεν πρέπει να υπερβαίνει το διαθέσιμο προϋπολογισμό του έργου, σύμφωνα με το τμήμα 3.4 της παρούσης.

### 4.3 Ελάχιστες προϋποθέσεις συμμετοχής – κριτήρια αξιολόγησης - βαθμολόγηση

Ο υποψήφιος ανάδοχος οφείλει να διαθέτει **τεκμηριωμένα αποδεδειγμένη επαγγελματική ικανότητα στην υλοποίηση του αντικειμένου του έργου** και προς το σκοπό αυτό οφείλει να υποβάλει κάθε στοιχείο τεκμηρίωσης που να αποδεικνύει την εμπειρία του.

4.3.1 Αντίστοιχη Εμπειρία

Ο υποψήφιος ανάδοχος θα πρέπει να έχει υλοποιήσει ή να υλοποιεί τουλάχιστον ένα αντίστοιχο θεματικά έργο (π.χ. μελέτη logistics, μελέτη διαμετακομιστικών κέντρων, μελέτη πολυτροπικών μεταφορών, μελέτη εφοδιαστικής αλυσίδας κλπ).

Ο υποψήφιος ανάδοχος οφείλει να αποδείξει την ανωτέρω ελάχιστη προϋπόθεση συμμετοχής, καταθέτοντας τα ακόλουθα στοιχεία τεκμηρίωσης:

1. Επαγγελματικό προφίλ των νομικών προσώπων ή βιογραφικό σημείωμα για φυσικά πρόσωπα και ομάδες φυσικών προσώπων.
2. Κατάλογο των κυριότερων έργων που εκτέλεσε ή εκτελεί κατά τα πέντε (5) τελευταία έτη που σχετίζονται με το αντικείμενο (π.χ. μελέτη logistics / διαμετακομιστικών κέντρων / πολυτροπικών μεταφορών / εφοδιαστικής αλυσίδας) του υπό ανάθεση Έργου.

Εάν ο Αναθέτων είναι δημόσιος φορέας ως αποδεικτικό στοιχείο υποβάλλεται πιστοποιητικό που συντάσσεται ή θεωρείται από την αρμόδια δημόσια αρχή ή πρωτόκολλο παραλαβής.

Εάν ο Αναθέτων είναι δημόσια αρχή / φορέας και το έργο είναι σε εξέλιξη ως αποδεικτικό στοιχείο υποβάλλεται η εγκριτική απόφαση και το σχετικό απόσπασμα από το τεχνικό δελτίο του έργου.

Εάν ο Αναθέτων είναι ιδιώτης, ως αποδεικτικό στοιχεία υποβάλλεται είτε βεβαίωση που συντάσσει ο ιδιώτης, είτε αντίγραφο ιδιωτικού συμφωνητικού.

4.3.2 Τεχνική Επάρκεια υποψήφιου αναδόχου

Ο υποψήφιος ανάδοχος οφείλει να διαθέτει τεκμηριωμένα αποδεδειγμένη επαγγελματική ικανότητα στην υλοποίηση του αντικειμένου του έργου και συγκεκριμένα θα πρέπει να καλύπτει αθροιστικά, επί ποινή αποκλεισμού, τις παρακάτω προϋποθέσεις:

* Να διαθέτει τεκμηριωμένη εμπειρία στην υλοποίηση μελετών σκοπιμότητας για την ίδρυση και λειτουργία αντίστοιχης μονάδας – επιχείρησης στην Περιφέρεια Δυτικής Ελλάδας (π.χ. μελέτη διαμετακομιστικών κέντρων/ πολυτροπικών μεταφορών/ εφοδιαστικής αλυσίδας/ μεταφορών προϊόντων/ logistics).
* Να διαθέτει τεκμηριωμένη εμπειρία στην υλοποίηση μελετών για οργανισμούς που παρέχουν μεταφορικό έργο στη περιοχή της Αχαϊας (π.χ. αστικό και υπεραστικό ΚΤΕΛ, ναυτιλιακές εταιρείες και πράκτορες, ΟΛΠΑ, δημοτικό λιμενικό ταμείο Αιγιάλειας, αερολιμένας Αράξου, ΤΡΑΙΝΟΣΕ κ.α).

Ο υποψήφιος Ανάδοχος οφείλει να αποδείξει τις ανωτέρω ελάχιστες προϋποθέσεις συμμετοχής, καταθέτοντας με την προσφορά του (εντός του Φακέλου Δικαιολογητικών) πίνακα έργων συνοδευόμενο από τα σχετικά στοιχεία τεκμηρίωσης όπως αυτά περιγράφονται στο άρθρο 4.3.1 της παρούσης.

4.3.3 Ομάδα έργου

Ο υποψήφιος ανάδοχος θα πρέπει να διαθέσει προσωπικό επαρκές σε πλήθος και δεξιότητες για την ανάληψη του Έργου. Συγκεκριμένα απαιτείται:

**Υπεύθυνος Έργου:** Ο/Η Υπεύθυνος/Υπεύθυνη Έργου θα ηγείται της ομάδας έργου και θα πρέπει να διαθέτει τουλάχιστον τα ακόλουθα προσόντα:

* Πτυχίο πανεπιστημίου με μεταπτυχιακό τίτλο σπουδών και εξειδίκευση στο αντικείμενο δίκτυα μεταφορών και συγκοινωνιών ή/ και διαχείριση έργων (project management).
* Αποδεδειγμένη επαγγελματική εμπειρία στην συμβουλευτική υποστήριξη φορέων και οργανισμών.
* Αποδεδειγμένη εμπειρία στην υλοποίηση μελετών σκοπιμότητας για την ίδρυση και λειτουργία αντίστοιχης μονάδας – επιχείρησης στην Περιφέρεια Δυτικής Ελλάδας (π.χ. μελέτη διαμετακομιστικών κέντρων/ πολυτροπικών μεταφορών/ εφοδιαστικής αλυσίδας/ μεταφορών προϊόντων/ logistics).
* Αποδεδειγμένη επαγγελματική εμπειρία και συμμετοχή σε τρία (3) τουλάχιστον συγχρηματοδοτούμενα ευρωπαϊκά, εθνικά, διακρατικά προγράμματα, την τελευταία πενταετία (από το 2009 έως σήμερα).
* Πολύ καλή γνώση της αγγλικής γλώσσας (επιπέδου proficiency).
* Καλή γνώση της γαλλικής ή/ και ιταλικής γλώσσας.

**Μέλη Ομάδας Έργου:** Τουλάχιστον ένα μέλος ομάδας έργου με τα ακόλουθα προσόντα:

* Αποδεδειγμένη επαγγελματική εμπειρία και συμμετοχή σε τρία (3) τουλάχιστον συγχρηματοδοτούμενα ευρωπαϊκά, εθνικά, διακρατικά προγράμματα, την τελευταία πενταετία (από το 2009 έως σήμερα).
* Καλή γνώση της αγγλικής γλώσσας

Για τον Υπεύθυνο Έργου αλλά και για τα Μέλη της Ομάδας Έργου θα πρέπει να

* δοθούν αναλυτικά βιογραφικά σημειώματα
* δοθούν τεκμηριωτικά έγγραφα της εμπειρίας και των απαραίτητων προσόντων
* περιγραφεί ο ρόλος τους στο προτεινόμενο Σχήμα Διοίκησης
* δηλωθεί το γνωστικό αντικείμενο που θα καλύψουν
* να δηλωθεί το ποσοστό συμμετοχής τους στο Έργο και οι ανθρωποώρες που θα αφιερώσουν

4.3.4 Διαδικασία Αξιολόγησης & Βαθμολόγησης Τεχνικής Επάρκειας και Ομάδας Έργου

Η αρμόδια επιτροπή θα προβεί στην αξιολόγηση της τεχνικής επάρκειας του υποψηφίου αναδόχου με βάση τα ακόλουθα κριτήρια:

|  |  |  |
| --- | --- | --- |
|  | **Κριτήριο** | **Συντελεστής Βαρύτητας (%)** |
| 1 | Τεχνική Επάρκεια, όπως προκύπτει από το επαγγελματικό προφίλ του υποψηφίου αναδόχου | 60% |
| 3 | Ομάδα Έργου | 40% |
| **Σύνολο** | | **100 %** |

Όλα τα επί μέρους κριτήρια βαθμολογούνται αυτόνομα 100 έως 110 βαθμούς.

Η βαθμολογία των επί μέρους κριτηρίων:

* είναι 100 όταν καλύπτονται ακριβώς **όλες** οι υποχρεωτικές [απαράβατοι όροι] απαιτήσεις,
* αυξάνεται έως 110 όταν καλύπτονται **εκτός** από τις υποχρεωτικές [απαράβατοι όροι] και λοιπές απαιτήσεις της διακήρυξης, και υπερκαλύπτονται κάποιες από τις υποχρεωτικές ή/και λοιπές απαιτήσεις της διακήρυξης.

Η σταθμισμένη βαθμολογία του κάθε κριτηρίου είναι το γινόμενο του επί μέρους συντελεστή βαρύτητας του κριτηρίου επί τη βαθμολογία του, το οποίο στρογγυλοποιείται στα 2 δεκαδικά ψηφία, και η συνολική βαθμολογία της κάθε Προσφοράς είναι το άθροισμα των σταθμισμένων βαθμολογιών όλων των κριτηρίων.

**Π Α Ρ Α Ρ Τ Η Μ Α Α’**

**Α Ι Τ Η Σ Η**

Προς το ΕΠΙΜΕΛΗΤΗΡΙΟ ΑΧΑΙΑΣ

ΜΙΧΑΛΑΚΟΠΟΥΛΟΥ 58,

ΤΚ 26221 - ΠΑΤΡΑ

Ο κάτωθι υπογεγραμμένος (φυσικό ή νομικό πρόσωπο ή ένωση ή συνεταιρισμός)

……………………………………………………………..……………………………………

με έδρα

……………………………………………………………..……………………………………

αποδεχόμενος όλους τους όρους της πρόσκλησης εκδήλωσης ενδιαφέροντος για τη «Διεξαγωγή σύνθετης μελέτης που αφορά τελική ανάλυση μεταφορικών αναγκών, προκαταρκτική μελέτη για κέντρο logictics φορτίων ελεγχόμενης θερμοκρασίας, και μελέτη ηλεκτρονικής πλατφόρμας για τη διαχείριση και την παροχή των υπηρεσιών του κέντρου logistics» στα πλαίσια του έργου ΣΤΑ ΠΛΑΙΣΙΑ ΤΟΥ ΕΡΓΟΥ “GIFT2.0 – Greece – Italy Facilities for Transport 2.0”

Παρακαλώ όπως κάνετε αποδεκτή την αίτησή μου για συμμετοχή στην πρόσκληση εκδήλωσης ενδιαφέροντος.

Ημερομηνία: …….…………..

(Υπογραφή – Σφραγίδα)

**ΠΑΡΑΡΤΗΜΑ Β’**

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

*(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος θα υπογράψει και θα σφραγίσει όλες τις σελίδες της παρούσης)*

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ** | **ΠΡΟΣ:** |
| Ημερομηνία: | ΕΠΙΜΕΛΗΤΗΡΙΟ ΑΧΑΙΑΣ |
| Επωνυμία: | ΜΙΧΑΛΑΚΟΠΟΥΛΟΥ 58, |
| Ιδιότητα: | ΤΚ 26221 – ΠΑΤΡΑ |
| Διεύθυνση: |  |
| Τηλ., FAX, Email: |  |

**ΟΙΚΟΝΟΜΙΚΗ ΠΡΟΣΦΟΡΑ**

Που αφορά την πρόσκληση εκδήλωσης ενδιαφέροντος «Μέτρηση των αποτελεσμάτων των Δράσεων» για το έργο «Διεξαγωγή σύνθετης μελέτης που αφορά τελική ανάλυση μεταφορικών αναγκών, προκαταρκτική μελέτη για κέντρο logictics φορτίων ελεγχόμενης θερμοκρασίας, και μελέτη ηλεκτρονικής πλατφόρμας για τη διαχείριση και την παροχή των υπηρεσιών του κέντρου logistics» στα πλαίσια του έργου ΣΤΑ ΠΛΑΙΣΙΑ ΤΟΥ ΕΡΓΟΥ “GIFT2.0 – Greece – Italy Facilities for Transport 2.0”

Σας προσφέρουμε τα παρακάτω είδη με τους κατωτέρω οικονομικούς όρους:

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΑΞΙΑ ΧΩΡΙΣ ΦΠΑ** | **ΦΠΑ (€)** | **ΣΥΝΟΛΙΚΗ ΑΞΙΑ ΜΕ ΦΠΑ (€)** |
| **1** | Σύνθετη μελέτη που αφορά τελική ανάλυση μεταφορικών αναγκών, προκαταρκτική μελέτη για κέντρο logictics φορτίων ελεγχόμενης θερμοκρασίας, και μελέτη ηλεκτρονικής πλατφόρμας για τη διαχείριση και την παροχή των υπηρεσιών του κέντρου logistics |  |  |  |

Συνολική τιμή χωρίς Φ.Π.Α (ολογράφως): ......................................................

Συνολική τιμή με Φ.Π.Α (ολογράφως): ...........................................................

Ο προσφέρων

(Υπογραφή, Σφραγίδα)

(Ονοματεπώνυμο, Ιδιότητα)